[bookmark: _Toc2156483][bookmark: _Toc124056508]Apstiprināts ar
Meža pētīšanas stacijas
iepirkumu komisijas
2023. gada 30. oktobra sēdes lēmumu
(protokols Nr. 1.)

Atklāta konkursa
 „Apvidus kravas un vieglo apvidus automobiļu piegāde”
NOLIKUMS

1. Iepirkuma identifikācijas numurs: MPS 2023/89

2. Iepirkuma procedūras veids
Atklāts konkurss Publisko iepirkumu likuma kārtībā.

3. Pasūtītājs un kontaktinformācija
3.1. Pasūtītāja nosaukums: Meža pētīšanas stacija, vienotais reģistrācijas numurs 90010256120.
3.2. Pasūtītāja adrese: Pārupes iela 5, Jaunkalsnava, Kalsnavas pag., Madonas nov., LV-4860.
3.3. Iepirkumu procedūru organizē ar Meža pētīšanas stacijas 2023. gada 19. jūnija rīkojumu Nr. 87e izveidota pastāvīgā iepirkuma komisija.
3.4. [bookmark: _Toc2156486][bookmark: _Toc124056510]Kontaktpersona: Meža pētīšanas stacijas saimniecības pārzinis Sandis Strazdiņš, tālr. 29204794, e-pasta adrese: sandis.strazdins@agenturamps.lv.

4. Pretendents
4.1. Piegādātājs, kurš:
4.1.1. reģistrējies Valsts reģionālās attīstības aģentūras uzturētajā Elektronisko iepirkumu sistēmā (www.eis.gov.lv), turpmāk – EIS;
4.1.2. iesniedzis piedāvājumu EIS e-konkursu apakšsistēmā šim konkursam.

5. [bookmark: _Toc2156488][bookmark: _Toc124056512]Iepirkuma priekšmets
5.1. [bookmark: _Hlk116570472]Iepirkuma priekšmets: Trīs jaunu apvidus kravas automobiļu N1 (k-U), viena jauna vieglā pasažieru, mazā apvidus (Jb) hidrīda elektriskā automobiļa, viena jauna vieglā pasažieru, kompaktā apvidus (Jc) hibrīda elektriskā automobiļa un viena jauna vieglā pasažieru furgona (Md) automobiļa piegāde, saskaņā ar tehnisko specifikāciju (1. pielikums) (turpmāk tekstā – Prece).
5.2. Iepirkuma priekšmeta CPV kodi: 34113200-4 (Apvidus transportlīdzekļi) un 34110000-1 (Vieglie automobiļi).
5.3. Iepirkuma priekšmets sastāv no 3 (trim) iepirkuma daļām:
1.daļa: Trīs jaunu apvidus kravas automobiļa N1 (k-U) piegāde;
2.daļa: Divu jaunu vieglo pasažieru, mazās apvidus (Jb) un kompaktās apvidus (Jc) hibrīda elektrisko automobiļu piegāde;
3. daļa: Viena jauna vieglā pasažieru furgona (Md) automobiļa piegāde.

6. Līguma izpildes termiņš
6.1. Tehniskās specifikācijas prasībām atbilstošus automobiļus, jāpiegādā Pasūtītājam līdz 2024. gada 19. janvārim Pretendenta, kuram Pasūtītājs šī iepirkuma ietvaros piešķīris iepirkuma līguma slēgšanas tiesības, reģistrētā vietā Rīgas teritorijā.
6.2. Veicot samaksu par piegādāto Preci, Pasūtītājs nodod Pretendentam, kuram Pasūtītājs šī iepirkuma ietvaros piešķīris iepirkuma līguma slēgšanas tiesības, īpašumā Nolikuma 2. pielikumā “Automobiļu, ar kuriem tiks veikts ieskaits, tehniskais raksturojums un aprīkojums” minētos automobiļus, izdarot ieskaitu saskaņā ar Publiskas personas mantas atsavināšanas likuma 3. panta pirmās daļas 5. punktu. Ieskaitu izdara automobiļu nosacītās cenas, tas ir:
6.2.1. [bookmark: _Hlk42267414]iepirkuma priekšmeta 1. daļā 22560,00 EUR (divdesmit divi tūkstoši pieci simti sešdesmit euro 00 euro cents) apmērā, tajā skaitā pievienotās vērtības nodoklis 21 %;
6.2.2. iepirkuma priekšmeta 2. daļā 2000,00 EUR (divi tūkstoši euro 00 euro cents) apmērā, tajā skaitā pievienotās vērtības nodoklis 21 %.
Nododamo automobiļu nosacītā cena noteikta atbilstoši to ātrās realizācijas cenai.

7. [bookmark: _Toc2156489][bookmark: _Toc124056513]Pieeja iepirkuma procedūras dokumentiem
7.1. Sākot ar iepirkuma procedūras izsludināšanas brīdi, pasūtītājs nodrošina brīvu un tiešu elektronisku pieeju iepirkuma procedūras dokumentācijai EIS tīmekļvietnē https://www.eis.gov.lv/EIS/ e-konkursu apakšsistēmā šī konkursa sadaļā.
7.2. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrējies EIS kā piegādātājs.
7.3. Ieinteresētajam piegādātajam ir iespēja iepazīties ar iepirkuma procedūras dokumentiem, sākot ar attiecīgās iepirkuma procedūras izsludināšanas brīdi Meža pētīšanas stacijā: Pārupes ielā 5, Jaunkalsnavā, Kalsnavas pag., Madonas nov., darba dienās no plkst. 8.30 līdz 12.30 un no plkst. 13.00 līdz 17.00, iepriekš piesakoties pie Nolikumā norādītās kontaktpersonas.

8. Piedāvājuma iesniegšanas vieta, datums un laiks
8.1. Piedāvājuma iesniegšanas vieta: EIS e-konkursu apakšsistēmā.
8.2. Piedāvājumu iesniegšanas termiņš: 2023. gada 14. decembris, plkst. 10.00.
8.3. Ārpus EIS e-konkursa apakšsistēmas iesniegtie piedāvājumi tiks atzīti par neatbilstošiem Publisko iepirkumu likuma un šī Nolikuma prasībām un netiks izskatīti.
[bookmark: _Toc2156490][bookmark: _Toc124056514]
9. Piedāvājumu atvēršana
9.1. Piedāvājumu atvēršanas notiks EIS e-konkursu apakšsistēmā.
9.2. Piedāvājumu atvēršana notiks pēc piedāvājumu iesniegšanas termiņa beigām 2023. gada 14. decembrī, plkst.14.00.

10. [bookmark: _Toc2156491][bookmark: _Toc124056515]Papildus informācijas pieprasīšanas kārtība
10.1. Ieinteresētajam piegādātājam ir pienākums pieprasīt papildinformāciju vai Nolikuma skaidrojumu, ja iepirkuma procedūras dokumenti nav skaidri saprotami.
10.2. Papildus informāciju ieinteresētais piegādātājs var pieprasīt latviešu valodā, nosūtot pieprasījumu pa pastu vai e-pastu, pieprasījumā norādot arī iepirkuma procedūras nosaukumu un identifikācijas numuru.
10.3. Papildus informācija par iepirkumu procedūras dokumentācijā iekļautajām prasībām tiks sniegta piecu darba dienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs informāciju būs pieprasījis laikus.
10.4. Papildus informācija tiks nosūtīta ieinteresētajam piegādātājam, kas uzdevis jautājumu, kā arī tiks publicēta EIS e-konkursu apakšsistēmā https://www.eis.gov.lv/EIS/ šī konkursa sadaļā.
10.5. Ieinteresētajam piegādātājam ir pienākums sekot līdzi publicētajai informācijai EIS. Pasūtītājs nav atbildīgs par to, ja kāda ieinteresētā persona nav iepazinusies ar informāciju, kurai ir nodrošināta brīva un elektroniska pieeja.

11. Prasības piedāvājuma noformēšanai un iesniegšanai
11.1. Piedāvājums jāiesniedz elektroniski EIS e-konkursu apakšsistēmā vienā no zemāk norādītajiem iesniegšanas veidiem. Katra dokumenta iesniegšanas veids var atšķirties, bet ir jāievēro šādi iespējamie veidi:
11.1.1. izmantojot EIS e-konkursu apakšsistēmas rīkus, aizpildot EIS e-konkursu apakšsistēma šī konkursa sadaļā ievietotās formas;
11.1.2. aizpildot veidlapas ārpus EIS un augšupielādējot tās EIS e-konkursu apakšsistēmā.
11.2. Sagatavojot piedāvājumu, pretendents ievēro, ka:
11.2.1. piedāvājums jāiesniedz latviešu valodā. Ja kāds no piedāvājuma dokumentiem tiek iesniegts citā valodā, tad tam jāpievieno tulkojums latvieši valodā, kas apliecināts normatīvajos aktos noteiktajā kārtībā;
11.2.2. visas piedāvātās cenas aprēķina un norāda euro (EUR) bez pievienotās vērtības nodokļa (PVN);
11.2.3. iesniedzot piedāvājumu, pretendents pēc izvēles pieteikumu un citus dokumentus paraksta ar drošu elektronisku parakstu un laika zīmogu vai ar EIS piedāvāto elektronisko parakstu;
11.2.4. piedāvājuma dokumentus paraksta pretendenta persona ar pārstāvības tiesībām. Ja dokumentus paraksta pilnvarotā persona, dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apmērs. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. Ja piedāvājuma dokumentus parakstījusi persona bez pārstāvības tiesībām, tad piedāvājums šāds piedāvājums netiks izskatīts;
11.2.5. ja pretendents iesniedzis kāda dokumenta kopiju, to apstiprina normatīvajos aktos noteiktajā kārtībā. Ja dokumenta kopija nav apstiprināta atbilstoši normatīvo aktu prasībām, iepirkuma komisija, ja tai rodas šaubas par iesniegtā dokumenta autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju;
11.2.6. iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kas ievietotas EIS EIS e-konkursu apakšsistēmas šī konkursa sadaļā) ietvertos nosacījumus;
11.2.7. piedāvājums jāsagatavo tā, lai nekādā veidā netiktu apdraudēta EIS darbība, tostarp piedāvājuma datnes nedrīkst saturēt datorvīrusus vai citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
11.3. Pasūtītājs pieņem Eiropas vienoto iepirkuma procedūras dokumentu (jāaizpilda Eiropas Komisijas 2016. gada 5. janvāra īstenošanas regulas Nr.2016/7 2. pielikums) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām (pieejams aizpildīšanai Eiropas Komisijas tīmekļa vietnē https://ec.europa.eu/tools/espd; jāpievieno piedāvājumam), tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no Iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Piegādātājs var iesniegt Eiropas vienoto iepirkuma procedūras dokumentu, kas bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

12. [bookmark: _Toc2156510][bookmark: _Toc124056523][bookmark: _Toc2156494][bookmark: _Toc124056518]Prasības pretendentam
12.1. Par iepirkuma procedūras pretendentu var būt pakalpojuma sniedzējs:
12.1.1. kurš normatīvajos aktos noteiktajā kārtībā ir reģistrēts uzņēmējdarbības veikšanai;
12.1.2. uz kuru neattiecas Publisko iepirkumu likuma 42. panta pirmajā daļā minētie izslēgšanas gadījumi;
12.1.3. uz kuru nepastāv Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie nosacījumi pretendenta izslēgšanai no dalības atklātā konkursā;
12.1.4. uz kuru nav attiecināms gadījums, kad pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība) tā dalībnieks vai biedrs (ja pretendents ir piegādātāju apvienība vai personālsabiedrība) vai pretendenta norādītais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, vai pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst šajā Nolikumā noteiktajām prasībām, nav pildījis ar pasūtītāju (Meža pētīšanas staciju) noslēgtu iepirkuma līgumu vai vispārīgo vienošanos un tādēļ pasūtītājs ir izmantojis iepirkumu līgumā vai vispārīgās vienošanās noteikumos paredzētās tiesības vienpusēji atkāpties no iepirkuma līguma vai vispārīgās vienošanās un, ja no dienas kad pasūtītājs vienpusēji atkāpies no iepirkuma līguma vai vispārīgās vienošanās līdz piedāvājumu iesniegšanas dienai nav pagājuši trīs gadi;
12.1.5. uz kuru nav attiecināms gadījums, kad pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība) tā dalībnieks vai biedrs (ja pretendents ir piegādātāju apvienība vai personālsabiedrība) vai pretendenta norādītais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, vai pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst šajā Nolikumā noteiktajām prasībām, ir izdarījis smagu profesionālās darbības pārkāpumu, kas liek apšaubīt tā godīgumu, vai nav pildījis ar pasūtītāju vai publisko partneri noslēgtu iepirkuma līgumu, vispārīgo vienošanos vai koncesijas līgumu, un šis fakts ir atzīts ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams un, ja no dienas kad kļuvis neapstrīdams un nepārsūdzams tiesas spriedums vai citas kompetentas institūcijas lēmums saistībā ar šajā punktā minētajiem pārkāpumiem, līdz piedāvājuma iesniegšanas dienai nav pagājuši trīs gadi.
12.1.6. Pretendenta piedāvātajiem automobiļiem ir nodrošināta garantijas servisa apkalpošana.
12.2. Piedāvājumi, kuru iesniedzēji neatbilst kādai no Nolikuma 12.1. punktā norādītajām pretendentu atlases prasībām, netiek izskatīti un no dalības turpmākajā iepirkuma procedūrā tiek izslēgti.

13. Pretendenta iesniedzamie dokumenti un informācija
13.1. Pretendentam noteiktā terminā jāiesniedz piedāvājums, kura sastāvdaļas ir:
13.1.1. [bookmark: _Hlk511849595]pretendenta pieteikums dalībai iepirkuma procedūrā, kuru pretendents var iesniegt saskaņā ar šī Nolikuma 3. pielikumu. Pretendents pieteikumā apliecina, ka uz viņu neattiecas Publisko iepirkumu likuma 42. panta pirmajā daļā minētie izslēgšanas gadījumi. Pretendents pieteikumā, atbilstoši Iepirkumu uzraudzības biroja skaidrojumam (https://www.iub.gov.lv/lv/skaidrojums-mazie-un-videjie-uznemumi) norāda, vai pretendents atbilst mazā vai vidējā uzņēmuma statusam.
13.1.2. [bookmark: _Hlk483980734]tehniskais piedāvājums, atbilstoši tai iepirkuma priekšmeta daļai par kuru Pretendents iesniedz piedāvājumu, saskaņā ar Nolikuma 4. un/vai 5, un/vai 6. pielikumu, kuram Pretendents informatīvi var pievienot aprakstus, fotogrāfijas vai citus vizuālos materiālus par automobiļu īpašībām, ārējo, iekšējo izskatu;
13.1.3. Atbilstoši PIL 54. panta prasībām, pretendents tehniskajam piedāvājumam papildus obligāti pievieno automobiļa ražotāja izdotu/-us dokumentu/-us, kas apliecina automobiļa ekspluatācijas ietekmi uz enerģētiku un vidi, norādot (metode: WLTP):
13.1.3.1. enerģijas patēriņu / kombinētais degvielas patēriņš (l/100km);
13.1.3.2. oglekļa dioksīda (CO2) emisiju apjomu (g/km);
13.1.3.3. slāpekļa oksīdu (NOx) emisiju apjomu (g/km);
13.1.3.4. metānu nesaturošo ogļūdeņražu (NMHC) emisiju apjomu (g/km);
13.1.3.5. cieto daļiņu (PM) emisiju apjomu (g/km).
13.1.3.6. Pretendents pievieno Aprēķinu par piedāvātā automobiļa darbmūža ekspluatācijas izmaksām, kas sagatavots saskaņā ar Iepirkumu uzraudzības biroja (turpmāk - IUB) mājaslapā ievietoto kalkulatoru “Transportlīdzekļa darbmūža ekspluatācijas izmaksu aprēķina kalkulators” (https://info.iub.gov.lv/lv/kalkulators). Oglekļa dioksīda (CO2) emisiju izmaksu vērtība jāizmanto: 0,035 EUR/kg un automobiļa darbmūža nobraukumu 200 000 km.
13.1.4. pretendenta finanšu piedāvājums, kuru pretendents sagatavo saskaņā ar šī Nolikuma 7. pielikumā uzrādīto veidlapu. Pretendents finanšu piedāvājumā iekļauj visas izmaksas, kas saistītas ar jaunu automobiļu piegādes veikšanu, atbilstoši Nolikuma prasībām, tajā skaitā līguma projektā visu norādīto saistību izpildi, ietverot visus piemērojamos nodokļus, izņemot pievienotās vērtības nodokli;
13.1.5. automobiļa ražotāja vai izplatītāja (pārstāvja) oficiāls apliecinājums, ka automobiļiem tiks nodrošināta garantijas servisa apkalpošana Latvijā.
13.2. Lai apliecinātu atbilstību nolikuma 12.1.1. punkta prasībai, ārvalstī reģistrēts pretendents, kas nav reģistrēts Uzņēmumu reģistrā, pievieno attiecīgos reģistrācijas faktus apliecinošos dokumentus, ja tādi attiecīgajā ārvalstī tiek izdoti. Latvijā reģistrētu pretendentu reģistrācijas faktus pasūtītājs pārbaudīs Uzņēmuma reģistra informācijas sistēmā.
13.3. Ārvalstī reģistrēts pretendents, ņemot vērā nolikuma 12.1.3. punktā noteikto, iesniedz kompetentas institūcijas izziņu – informāciju par amatpersonām (valdes un padomes loceklis; pārstāvēttiesīgā persona un prokūrists; persona, kura ir pilnvarota pārstāvēt pretendentu darbībās, kas saistītas ar filiāli; apakšuzņēmēja amatpersonas; personas, uz kuras iespējām pretendents balstās – amatpersonas; u.c.), kā arī apliecinājumu, ka izziņā minētā informācija joprojām ir aktuāla.
13.4. Pretendents ir atbildīgs par sniegto ziņu patiesumu. Ja iepirkuma komisija, pārbaudot šīs ziņas, noskaidro, ka tās neatbilst patiesībai, pretendents no tālākās līdzdalības iepirkuma procedūrā tiek izslēgts.
13.5. Pretendents var iesniegt piedāvājumu par vienu vai vairākām iepirkumu daļām.
13.6. Pretendents var iesniegt tikai vienu piedāvājuma variantu.
13.7. Pretendents piedāvājumu sastāda, un līguma slēgšanas tiesību iegūšanas gadījumā pakalpojumu veic saskaņā ar šī Nolikuma un līguma projekta (8. pielikums) prasībām.
13.8. Pretendents piedāvājumu šim konkursam var iesniegt tikai elektroniski EIS e‑konkursu apakšsistēmā.
13.9. Pretendentam ir pienākums pieprasīt papildinformāciju vai Nolikuma skaidrojumu, ja iepirkuma procedūras dokumenti nav skaidri saprotami.
13.10. Pretendentam, sagatavojot piedāvājumu, ir pienākums Pasūtītāja tīmekļvietnē pie attiecīgā iepirkuma dokumentiem iepazīties ar iepirkuma procedūras laikā veikto saraksti (saņemtajiem jautājumiem un atbildēm).

14. Pretendentu atlase, piedāvājumu izskatīšana, izvēles kritērijs un līguma slēgšana
14.1. Pretendentu atlase, piedāvājumu atbilstības pārbaude un izvēle notiek saskaņā ar Publisko iepirkumu likuma un šī Nolikuma prasībām.
14.2. Iepirkuma komisija izskata tikai tos piedāvājumus, kas atbilst šī Nolikuma prasībām un ietver Nolikumā minētos dokumentus un informāciju. Nolikuma prasībām neatbilstoši piedāvājumi netiek izskatīti un no dalības turpmākajā iepirkuma procedūrā tiek izslēgti.
14.3. Iepirkuma komisija veic pretendentu atlasi izvērtējot pretendentu atbilstību šī Nolikuma 12.1. punkta prasībām.
14.4. Lai noteiktu pretendenta atbilstību Nolikuma 12.1.2. punkta prasībām, iepirkuma komisija Publisko iepirkumu likuma 42. pantā noteiktajā kārtībā pārbauda, vai Publisko iepirkumu likuma 42. panta pirmajā daļā minētie izslēgšanas gadījumi nav attiecināmi uz pretendentu, kuram būtu piešķiramas līguma slēgšanas tiesības atbilstoši šajā Nolikumā noteiktajām prasībām un kritērijiem, kā arī uz šī pretendenta:
14.4.1. norādīto personu, uz kuras iespējām pretendents balstās, lai apliecinātu, ka tā kvalifikācija atbilst šajā Nolikumā noteiktajām prasībām;
14.4.2. personālsabiedrības biedru, ja pretendents ir personālsabiedrība.
14.5. Lai konstatētu vai šī Nolikuma 14.4.punktā minētai personai Latvijā vai valstī, kurā tā reģistrēta vai kurā atrodas tās pastāvīgā dzīves vieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, iepirkumu komisija pārbauda šo iespējamo parādu esamību šādos divos datumos:
14.5.1. šī Nolikuma 8.2. punktā minētajā piedāvājumu iesniegšanas termiņa pēdējā dienā,
14.5.2. dienā, kad pieņemts lēmums par iespējamu iepirkuma līguma slēgšanas tiesību piešķiršanu.
14.6. Lai noteiktu vai pretendents nav izslēdzams no dalības iepirkumu procedūrā sakarā ar Publisko iepirkumu likuma 42. panta pirmās daļas pirmajā punktā minētajiem noziedzīgajiem nodarījumiem, iepirkuma komisija pārbauda Publisko iepirkumu likuma 42. panta noteiktajā kārtībā pretendentu, kuram būtu piešķiramas līguma slēgšanas tiesības atbilstoši šajā Nolikumā noteiktajām prasībām un kritērijiem, kā arī personu, kura ir šī pretendenta valdes vai padomes loceklis, pārstāvēttiesīga persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli.
14.7. Lai noteiktu pretendenta atbilstību Nolikuma 12.1.3. punkta prasībām, iepirkuma komisija,  ievērojot Starptautisko un Latvijas Republikas nacionālo sankciju likuma 11.1pantā noteikto, pirms gala lēmuma pieņemšanas par līguma noslēgšanu, pārliecinās, vai uz līgumslēdzēju nav attiecinātas sankcijas, kas varētu ietekmēt līguma izpildi, proti, vai noslēdzamā līguma izpildi neapdraud subjektam piemērotās sankcijas.
14.8. Pasūtītājs katru iepirkuma daļu vērtē atsevišķi.
14.9. Komisija no piedāvājumiem, kas atbilst visām pretendentu atlases, kvalifikācijas un tehniskās specifikācijas prasībām izvēlas saimnieciski visizdevīgāko piedāvājumu.
14.10. Katrā iepirkuma priekšmeta daļā tiek izvirzīti saimnieciski visizdevīgākā piedāvājuma izvēles kritēriji, skaitliskās vērtības, noteikšanas kritēriji un punktu piešķiršanas metodika katrā kritērijā: 
14.10.1. Saimnieciski visizdevīgākā piedāvājuma izvēles kritēriji un skaitliskās vērtības:
	Nr. p. k.
	Kritērijs
	Maksimālais punktu skaits kritērijam

	Kritērijs Finanšu piedāvājums (A):
	90

	A
	Līgumcena euro bez PVN
	90

	Kritērijs Tehniskais piedāvājums (B):
	10

	B
	Automobiļa  darbmūža ekspluatācijas izmaksas
	10

	Maksimāli iegūstamais punktu skaits (A+B) =
	100



14.10.2. Saimnieciski visizdevīgākā piedāvājuma noteikšanas kritēriji un punktu piešķiršanas metodika katrā kritērijā: 
	Kritērijs 
Finanšu piedāvājums (A):
	A

	Nr. p. k.
	Kritērijs
	Punktu piešķiršanas metodika

	A
	Līgumcena euro bez PVN
	Punkti kritērijā A tiek piešķirti, piemērojot zemāk iekļauto formulu, bet piedāvājums ar zemāko piedāvāto līgumcenu EUR bez PVN tiek vērtēts ar maksimāli iespējamo punktu skaitu – 90 punkti. 
	A =
	
zemākā piedāvātā līgumcena
	x 90

	
	pretendenta piedāvātā līgumcena 

	




	Kritērijs 
Tehniskais piedāvājums (B):
	B

	Nr. p. k.
	Kritērijs
	Punktu piešķiršanas metodika

	B
	
Automobiļa  darbmūža ekspluatācijas izmaksas 
	Punkti kritērijā B tiek piešķirti, veicot piedāvājumā piedāvātās Automobiļa  darbmūža ekspluatācijas izmaksas novērtējumu, izvērtējot enerģijas patēriņu un oglekļa dioksīda, slāpekļa oksīdu, metānu nesaturošo ogļūdeņražu un cieto daļiņu emisiju apjomu, aprēķinos izmantojot automobiļa darbmūža nobraukumu 200 000 km.
Novērtējums jeb aprēķins tiek veikts, piemērojot Iepirkumu uzraudzības biroja mājaslapā ievietoto kalkulatoru “Transportlīdzekļa darbmūža ekspluatācijas izmaksu aprēķina kalkulators” (https://info.iub.gov.lv/lv/kalkulators)  un piemērojot zemāk iekļauto formulu, bet piedāvājums ar zemākajām piedāvātajām izmaksām tiek vērtēts ar maksimāli iespējamo punktu skaitu – 10 punkti. 
	B =
	
zemākās piedāvātās izmaksas
	  x 10

	
	pretendenta piedāvātās izmaksas

	





14.11. Par saimnieciski visizdevīgāko piedāvājumu tiek atzīts tāds piedāvājums, kurš ir  ieguvis vislielāko punktu skaitu.
14.12. No pretendentiem, kas atbilst visām pretendentu atlases prasībām, pasūtītājs piešķir iepirkuma līguma slēgšanas tiesības pretendentam, kurš iesniedzis saimnieciski visizdevīgāko piedāvājumu.
14.13. Motivētu lēmumu slēgt iepirkumu līgumu vai izbeigt iepirkumu procedūru, iepirkumu komisija pieņem ar balsu vairākumu.

15. Fizisko personu datu apstrādes noteikumi
15.1. Fizisko personu datu apstrādes pamatojums –  Eiropas Parlamenta un Padomes 2016. gada 27. aprīļa regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6. panta pirmās daļas b) un c) apakšpunkts.
15.2. Iepirkuma procedūrā iesniegtajos dokumentos norādīto fizisko personu datus apstrādās, lai nodrošinātu iepirkuma procedūras norisi, pretendentu piedāvājumu izvērtēšanu, iepirkuma līguma noslēgšanu un izpildi.
15.3. Pretendents nodrošina, ka visu savā piedāvājumā norādīto fizisko personu (tai skaitā visu personu apvienības biedru, neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādus piesaista), tostarp speciālistu, darbinieku, kontaktpersonu u.c. datu apstrādei, kuru veiks pasūtītājs gan iepirkumu procedūrā, gan iepirkuma līguma izpildē, ja ar pretendentu noslēgs iepirkuma līgumu, ir nodrošināts personas datu apstrādes tiesiskais pamats normatīvajos aktos noteiktajā kārtībā, un šo personu informēšanu par paredzēto personu datu apstrādi.
15.4. Papildu informācija par personas datu apstrādi norādīta Meža pētīšanas stacijas Privātuma politikā, kas pieejama Meža pētīšanas stacijas tīmekļvietnē: https://www.agenturamps.lv/lv/par_mums/privatuma_politika/.
15.5. Personas datu apstrādes pārzinis: Meža pētīšanas stacija, kontaktinformācija: Pārupes iela 5, Jaunkalsnava, Kalsnavas pag., Madonas nov., LV-4860, e-pasta adrese: mps@agenturamps.lv, tālrunis 64826591.

Pielikumi:
1. Tehniskā specifikācija.
[bookmark: _Hlk42267635]2. Automobiļa, ar kuru tiks veikts ieskaits, tehniskais raksturojums un aprīkojums, transportlīdzekļa novērtēšanas akti Nr. 202300856, 202300858, 202300866 un 202300868.
3. Pretendenta pieteikuma paraugforma.
4. Paraugforma tehniskajam piedāvājumam iepirkuma priekšmeta 1. daļai.
5. Paraugforma tehniskajam piedāvājumam iepirkuma priekšmeta 2. daļai.
6. Paraugforma tehniskajam piedāvājumam iepirkuma priekšmeta 3. daļai.
7. Finanšu piedāvājuma paraugforma. 
8. Līguma projekts.



Iepirkuma komisijas priekšsēdētājs						 M. Līdums

